Gung ningtuk rong ai namsi myu 12
有化学成分的6种水果
时间:2014-08-29 00:00:00 来源:德宏团结报
Ganing re namsi hta gung ningtuk rong a ta?
Mago si: Tsi hte shamyin la ai
Bom wom tsi, gaba shadut tsi hte gaba shamyin la nna, nsam jahpro tsi, nsam chya shakap tsi(Linmung htoi) hte namsi chyahpro ko nsam shakap ya ai. Ning di lajang la ai mago si go ntsin nau n rong nna namta sit ai, nkau go manam n pyo yat bat manam rai nga ai. Ningre mago si go ton aten gadun, yat loi rai nga ai.
2. Gyinshau si: Shawom gaba hte gaba la ai
Shamyin tsi, shawom gaba tsi hte hkaimu tsi ni shadang lai hkra lang ai, ning re gyinshau si go gumbat maka n bung nna, ga yu yang shan n myin, atum hpro, manam n pyo rai nga ai.
3. Sabyi si: Yisi hte nsam shamang la ai
Garai n myin ai sabyi si hta yisi li ntsin ko tsing madit la jang, lahkong masum ya rai jang sabyi si atsit go sabyi si chyamang tai lu sai. Ningre sabyi si go n sam n ra, htang rong shadang nyem, ntsin n lo namta sit rai nga ai, nong e sha yang hkum hkrang hkamja na matu akyu n nga ai.
4. Wumung si: Jahkui gatsing hte htun jahtoi la ai
Wumung si atsit hpe lahkui gatsing hte htun shamyin la yang, ahpyi ko yu yang go grai thoi tsom nna, sha dat jang wumung si bat n rong ai, dai hta yat htang tsi mung dinglai hkra no bang nga ai.
5. Sangum si: Linmungson tsi ko tsing la ai
Shuimihtau sangum si hpe jak hte galo la ai linmungson ntsin ko tsing la yang, hkye tsom ai hta n-ga, nau n chye yat ai. Ningre kap nan ai gung rai go lasong lasa hkrang hpe jahten shaza ya nna, ana amyu myu shabyin dat chye nga ai, grau nna ginsa ana rai nga ai. Lau myin sai sangum si hta, akan, shadui rai, chyaru machyan re bang nna, grai sha mu ai. Akan ko lusonlui rong ai, nong e sha yang nra prut ana lu wa, matsing n-gun nyem mat, angok mana wa, hpyi lamat n-gut kye wa, hpyi ganyung rai wa chye ai. Sangum si chyahpro hpe akan shamu bun jang, ayanghualu mung no ngam rong nga chye nga ai.
6. Gui yen si: Lu ahprup bun nna shatsom la ai
Luson ahprup bun shing nrai chyahkri ntsin hta tsing la jang, shi nsam grai gatsing tsom sai. Luson go gawa jahten n-gun grai ja ai, dia majo masha a shat rin hkrang hpe gawa jahten kau ya lu ai hta n-ga, awo wo, kan mase, jahkru agong si wa rai chye nga ai.
7. Lichyi si: Luson ko tsing shatsom la ai
Luson ntsin ko tsing shing nrai yisili ntsin ahprup bun rai yang, lichyi si a nsam grai hkye tsom la nga ai, rai tim yat mat loi dik ai. Ningre tsi ntsin go nau hkri ai re nga yang, pa hpyi galok, n-gup shapong pong wa re hta n-ga, shat kan mung no nat jahten ya chye nga ai. Nkau go akan shamu bun la ai re, ayanghualu bai rai jang go, myi, jahkro hpe grai gasheng ya chye nga ai, shing ria jang bo sin, kan machyi, kan mase rai wa sai. Ayanghualu go ginsa ana mung no shaok dat chye nga ai.
8. Wadep langu si: Anshui ntsin hte shamyin ai
Anshui ntsin shing nrai ayanghualu hte shamyin ai, ningre wadep langu si ahpyi grai htoi tsom nna, sha yang ja, dui mung n dui ai. Ayanghualu go masha hkum hkrang lasong lasa hkrang hpe jahten shaza ya chye na ai, dai hta n-ga sade n-gun hpe mung jahten kau ya lu nga ai.
9. Sabyin si gaba: Shaumu hte shamyin ai
Sabyin si gatsing hpe shaumu hte shamyin lu ai, rai yang sabyin si gaba n dui ai. Nkau go sabyin si gaba hkindai ko "Yishilin" tsi gahtok shakap ya nna, sabyin si gaba hpe hkye tsom shangun nga ai. Ningre gung rai go namsi ko kap nan nga nna, namsi hpe gung ningtuk shakap ton sai.
10. Mahko si gaba: Gung tsi hte nsam shakap ai
Hka hpun lum ko tsing jang, gade tsit ai mahko si wa mi rai tim chye hkye wa ai. Nkau go gung tsi hte nsam shakap la nna, jak hte galo la ai lagat sau(蜡) bai achya re rai nga ai, ning re mahko si ko go gung ningtuk rong ai.
11. Luidui si: Jakmu hte galo ai lagat sau(石蜡) hte shatsom ai
Luidui si jahkai go zing ton ai shaloi yat htang tsi mana maka bang sai, dut sha ai shaloi go nsam shakap ya nna “Shatsom” ya sai, jak hte galo la ai lagat sau bai chya shatsom dat sai. Jak hte galo la ai lagat sau hta hkyen, kung, shin re nhprang rai ni rong ai, arai dai ni go namsi shan ko hkan shang wa nna, masha sha jang matsing n-gun yom mat , sai n -grung ana shabyin dat rai wa chye ai.
12. Ningshung makok si: Hkye tsom tsi hte jahkye la ai
Shawom gaba tsi hte gan gaba la nna, hkye tsom tsi hte jahkye la nhtom, yat htang tsi nna dut sha ai. Gaba shawom tsi, jahkye tsi, yat htang tsi dinglai hkra chya ai ningshung makok si go asin hpe jahten shaza ya chye nga ai. Namsi dut masha ni go ningshung makok si hta jak hte galo la ai lagat sau bai chye ya nna, gatsing tsom nga shangun chye ma ai, shing rai jang namsi grai hkye gatsing tsom sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn